Laura Fermi

Laura Capon Fermi (n. en Romo la 16-an de junio 1907, m. en Ĉikago la 26-an de decembro 1977) estis itala kaj poste usona verkistino kaj politika aktivulo kaj edzino de la Nobel-premiito pri fiziko Enrico Fermi.

 Biografio 
Capon renkontiĝis kun Enrico Fermi kiam ŝi estis studento pri ĝenerala scienco en la Universitato de Romo. La paro geedziĝis en 1928.

Ili havis du gefilojn: nome filino, Nella (1931–1995), kaj filo, Giulio (1936–1997), nomita laŭ pli aĝa frato de Enrico, kiu estis mortinta en 1915. En 1936 Laura kuniĝis kun Ginestra Amaldi, edzino de Edoardo Amaldi, por verki libron kiu rilatas alkemion kun la nuklea transmutacio plenumita de iliaj edzoj.Laura Fermi & Ginestra Amaldi (1936) Alchemia del Tempo Nostro

En 1938, la Fermi-oj elmigris al Usono por fuĝi el la kontraŭ-judaj leĝoj de la faŝisma registaro de Benito Mussolini; fakte Laura estis juda. Kvankam la prestiĝo de Fermi kaj lia membreco en la faŝisma Reĝa Akademio de Italio povus esti mildigantaj la frapon de la leĝoj, ili elektis ĉiuokaze foriri. Ili veturis al Stokholmo por ricevi la Nobel-premion de Fermi, kaj poste veturis el Stokholmo al Usono, kie Fermi estis akceptinta postenon en la Kolumbia Universitato. Ili atingis la usonan civitanecon en 1944.

En 1954 Laura plue verkis. Ŝia libro Atoms in the Family, pri ŝia vivo kun Enrico, aperis tuj antaŭ li mortis pro stomaka kancero.Laura Fermi el Atomic Heritage Foundation.

En aŭgusto 1955 Laura veturis al Ĝenevo por la Internacia Konferenco por la Paca Uzado de Atomenergio kio kondukis al la Internacia Atomenergia Organizo. Laura Fermi estis la Oficiala Historiisto de la Konferenco kaj publikigis Atoms for the World, prie.Atoms for the World el Kirkus Reviews

 Notoj 

Kategorio:Italaj biografoj
Kategorio:Italaj kontraŭmilitaj aktivuloj
Kategorio:Italaj sciencistoj
Kategorio:Italaj judoj